open-index/open-wikipedia-markdown huggingface dataset:
Αντουάν Γκιζένγκα

Ο **Αντουάν Γκιζένγκα** (*Antoine Gizenga*, 1925-2019) ήταν πολιτικός από τη Λαϊκή Δημοκρατία του Κονγκό. Έγινε πρωθυπουργός του Κονγκό, στις 30 Δεκεμβρίου του 2006 και παραιτήθηκε το 2008.

## Πρώτα χρόνια
Γεννήθηκε στις 5 Οκτωβρίου 1925. Κατά το παρελθόν χρημάτισε αντιπρόεδρος της κυβέρνησης (1960, 1961-62), πρωθυπουργός (1960-1961) και Αρχηγός Κράτους (1961) στη διάρκεια επανάστασης. Η κυβέρνησή του στο Στάνλεϊβιλ (Stanleyville) αναγνωρίστηκε από 21 αφρικανικές και ασιατικές όπως και χώρες της Ανατολικής Ευρώπης. Φυλακίστηκε από το 1962 ως τον Ιούλιο του 1964 και ξανά από τον Οκτώβριο του 1964 ως το Νοέμβριο του 1965. Έζησε στην εξορία από το 1965 ως το 1992.

## Πολιτική σταδιοδρομία
Η πολιτική του Γκιζένγκα στηρίζεται στο μοντέλο του δολοφονηθέντα Πατρίς Λουμούμπα. Μετά τη δολοφονία του τελευταίου ο Γκιζένγκα τέθηκε επικεφαλής επαναστατικής κυβέρνησης. Τον Ιούλιο του 2006 διεκδίκησε το προεδρικό αξίωμα, με το Ενωμένο Κόμμα των Λουμουμπιστών (*Parti Lumumbiste Unifié*, PALU). Στις εκλογές αυτές ήρθε τρίτος με 13,06 % των ψήφων, πίσω από το νικητή Ζοζέφ Καμπιλά και το Ζαν-Πιερ Μπεμπά. 

### Κάθοδος στις προεδρικές εκλογές του 2006
Στις 30 Σεπτεμβρίου 2006 ο Γκιζένγκα υπέγραψε συμφωνία για κυβέρνηση συνασπισμού με την πολιτική πλατφόρμα του Καμπιλά, το Συνασπισμό για την προεδρική πλειοψηφία (*Alliance pour la majorité présidentielle*). Με βάση τη συμφωνία υποστήριξε τον Καμπιλά στον τελικό γύρο των προεδρικών εκλογών τον Οκτώβριο του 2006. Σε αντάλλαγμα θα γινόταν πρωθυπουργός. 

### Πρωθυπουργός
Ο Καμπιλά κέρδισε τις εκλογές και ορκίστηκε πρόεδρος στις 6 Δεκεμβρίου του 2006. Στη συνέχεια όρισε τον Γκιζένγκα ως *Informant*, αξίωμα που συμπεριελάμβανε την επίσημη αναγνώριση ότι η κυβέρνηση διέθετε την κοινοβουλευτική πλειοψηφία ώστε να σχηματιστεί.. Στις 30 Δεκεμβρίου του 2006 διορίστηκε ο Γκιζένγκα στην πρωθυπουργία από τον πρόεδρο Καμπιλά. Σε ηλικία 81 ετών, έγινε ένας από τους γηραιότερους πρωθυπουργούς στον κόσμο.

Η νέα κυβέρνηση διέθετε 59 συνολικά μέλη χωρίς τον Γκιζένγκα. Η σύνθεσή της ανακοινώθηκε στις 5 Φεβρουαρίου του 2007. Στις 25 Νοεμβρίου του ιδίου χρόνου ανακοινώθηκε ένα νέο σχήμα με 44 υπουργούς.

## Παραίτηση
Στις 25 Σεπτεμβρίου του 2008 ο Γκιζένγκα υπέβαλε στον πρόεδρο Καμπιλά την παραίτησή του από την πρωθυπουργία. Σε τηλεοπτική του ανακοίνωση της ίδιας ημέρας απέδωσε την απόφασή του στην προχωρημένη ηλικία του. Το Κίνημα για την Απελευθέρωση του Κονγκό (MLC), από πλευράς Αντιπολίτευσης, διέψευσε ότι η παραίτηση του πρωθυπουργού οφειλόταν σε λόγους ηλικίας. Στις 28 Σεπτεμβρίου ο Καμπίλα έστειλε επιστολή στον γηραιό πολιτικό και επίσημα αποδέχτηκε την παραίτησή του. Ο κυβερνών συνασπισμός (Συνασπισμός για την Προεδρική Πλειοψηφία) παρέμεινε στη θέση του μετά την παραίτηση του Γκιζένγκα. Ταυτόχρονα, ξεκίνησαν διαπραγματεύσεις για την επιλογή του διαδόχου του. Στις 10 Οκτωβρίου 2008 τον διαδέχθηκε στο πρωθυπουργικό αξίωμα ο Αντόλφ Μουζίτο.

Ο Γκιζένγκα απεβίωσε σε ηλικία 93 ετών στις 24 Φεβρουαρίου 2019.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί της Λαϊκής Δημοκρατίας του Κονγκό
Τζον ντε Γιονγκ

-->
}}
Ο **Τζον Π. ντε Γιονγκ, Τζούνιορ** (*John Percy de Jongh, Jr.*, 13 Νοεμβρίου 1957) ήταν ο 27ος Κυβερνήτης των Αμερικανικών Παρθένων Νήσων από το 2007 ως το 2015. Ανέλαβε Κυβερνήτης την 1 Ιανουαρίου 2007, με αντικυβερνήτη τον Γκρέγκορι Φράνσις. Επανεξελέγη Κυβερνήτης το 2010.

## Βιογραφία
Γεννήθηκε στο Σαιντ Τόμας και το 1987 διορίστηκε επίτροπος για την Οικονομία. Δημοκρατικός, εξελέγη στις εκλογές του 2006. Παντρεύτηκε τη Cecile René Galiber. Το 2002 απέτυχε να εκλεγεί Κυβερνήτης. Ωστόσο, στις εκλογές της 21 Νοεμβρίου 2006 ήταν ξανά υποψήφιος και έλαβε στον δεύτερο γύρο 57,3% έναντι 42,7% για τον ανεξάρτητο Κένεθ Μαπ.

Ο ντε Γιονγκ επανεξελέγη κυβερνήτης στις εκλογές που έγιναν στις 2 Νοεμβρίου 2010 με ποσοστό 56,2% έναντι 43,5% για τον ανεξάρτητο Κένεθ Μαπ. Το 2015 τον διαδέχθηκε στο αξίωμα του Κυβερνήτη ο Κένεθ Μαπ.

## Παραπομπές


## Εξωτερικοί σύνδεσμοι
* 
*  

Κατηγορία:Κυβερνήτες των Αμερικανικών Παρθένων Νήσων
Ντελ Ριβς

Ο **Ντελ Ριβς** (*Franklin Delano Reeves*, 14 Ιουλίου 1932 - 1 Ιανουαρίου 2007) ήταν Αμερικανός τραγουδιστής της κάντρι.

Γεννήθηκε ως Franklin Delano Reeves. Έγινε περισσότερο γνωστός για τον ύμνο των νταλικέρηδων, "Looking Through the Windshield". Η πρώτη του #1 επιτυχία ήταν το "The Girl on the Billboard".

## Δισκογραφία
* 1965 "The Girl On the Billboard"The Girl On the Billboard#1#96
* 1965 "The Belles of the Southern Belle"The Girl On the Billboard#4-
* 1966 "Women Do Funny Things to Me"Doodle-Oo-Doo-Doo#9-
* 1967 "A Dime At a Time"Our Way of Life#12-
* 1968 "Looking At the World Through a Windshield"Looking At the World#5-
* 1969 "Good Time Charlie's"Down At the Goodtime Charlie's#3-
* 1969 "Be Glad"Down At the Goodtime Charlie's#5-
* 1969 "There Wouldn't Be a Lonely Heart In Town"Big Daddy Del#12-
* 1969 "Workin' Like the Devil For the Lord"Friends and Neighbors#33-
* 1970 "A Lover's Question"The Best 2#14-
* 1971 "Philadelphia Fillies"Del Reeves#9-
* 1971 "Dozen Pairs of Boots"Del Reeves#31-
* 1972 "Crying In the Rain"His Greatest Hits#54-
* 1972 "But I Do"His Greatest Hits#65-

## Επιλεγμένα Albums

* 1965 The Girl On the Billboard
* 1965 Doodle-Oo-Doo-Doo
* 1966 Sings Jim Reeves
* 1966 Special Delivery
* 1966 Santa's Boy
* 1967 Stuttin' My Stuff
* 1967 The Little Church In the Dell
* 1967 Our Way of Life
* 1968 The Best
* 1968 Looking At the World
* 1969 Wonderful World of Country Music
* 1969 Down At the Goodtime Charlie's
* 1969 Friends and Neighbors
* 1970 Big Daddy Del
* 1970 Country Concert
* 1970 The Best 2
* 1971 Del Reeves
* 1972 Before Goodbye
* 1973 Trucker's Paradise
* 1974 Live At the Palomino Club
* 1974 The Very Best
* 1975 With Strings and Things
* 1976 By Request (with Billie Jo Spears)
* 1976 10th Anniversary
* 1980 Let's Got to Heaven Tonight
* 1994 His Greatest Hits
* 1996 Gospel
* 1998 I'll Take My Chances

## Παραπομπές


## Πηγές
* Allmusic
* Trott, Walt. (1998). "Del Reeves." στην*The Encyclopedia of Country Music.* Paul Kingsbury, Ed. New York: Oxford University Press. p.&nbsp;434. 
* Wolff, Kurt. *Country Music: The Rough Guide.*

Κατηγορία:Αμερικανοί τραγουδιστές
Σάντρο Σαλβαντόρε

Ο **Σάντρο Σαλβαντόρε** (*Sandro Salvadore*, 29 Νοεμβρίου 1939 - 4 Ιανουαρίου 2007) ήταν Ιταλός ποδοσφαιριστής, που έπαιξε στα Παγκόσμια Κύπελλα του 1962 και του 1966. Ήταν αμυντικός και γεννήθηκε στο Μιλάνο. Αγωνίστηκε στη Μίλαν με 72 συμμετοχές και 1 γκολ την περίοδο 1958-62 και στη Γιουβέντους με 331 συμμετοχές και 15 γκολ, την περίοδο 1962-74.Το 1960-1970 ήταν μέλος της εθνικής Ιταλίας, με την οποία είχε 36 συμμετοχές.

Κατηγορία:Ιταλοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Παγκοσμίου Κυπέλλου 1966
Κατηγορία:Ποδοσφαιριστές Παγκοσμίου Κυπέλλου 1962
Κατηγορία:Ποδοσφαιριστές Ευρωπαϊκού Πρωταθλήματος 1968
Κατηγορία:Ποδοσφαιριστές Σέριε Α
Κατηγορία:Ποδοσφαιριστές ολυμπιακής ομάδας Ιταλίας
Κατηγορία:Ποδοσφαιριστές Γιουβέντους
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Αγιόκαμπος Λάρισας

Ο **Άγιόκαμπος** είναι χωριό της τοπικής κοινότητας Σκήτης, της δημοτικής ενότητας (πρώην δήμου) Μελιβοίας, του δήμου Αγιάς, της περιφερειακής ενότητας (τέως νομού) Λάρισας, στην περιφέρεια Θεσσαλίας, σύμφωνα με το πρόγραμμα *Καλλικράτης*.

Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Αγιάς του νομού Λαρίσης, στο γεωγραφικό διαμέρισμα Θεσσαλίας.

## Γεωγραφικά στοιχεία
Ο Αγιόκαμπος είναι παράλιος οικισμός στο ανατολικό τμήμα του νομού Λαρίσης, στην ακτή του Αιγαίου και σε μέσο σταθμικό υψόμετρο 5 μέτρων. Βρίσκεται νότια της εκβολής του Πλατανορέματος και απέχει 53 χιλιόμετρα περίπου Α.ΒΑ. της Λάρισας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1961 και προσαρτήθηκε στην κοινότητα Σκήτης. 
*Με το ΦΕΚ 244Α - 04/12/1997 ο οικισμός αποσπάστηκε από την κοινότητα Σκήτης και προσαρτήθηκε στον δήμο Μελιβοίας 
*Με το ΦΕΚ 87Α - 07/06/2010 ο οικισμός αποσπάστηκε από τον δήμο Μελιβοίας και προσαρτήθηκε στον δήμο Αγιάς

(Πηγή:)
## Γενικά
Ανασκαφές στην περιοχή έφεραν στο φως αρχαία νομίσματα από την Ιστιαία της Εύβοιας.  Πρωτοκατοικήθηκε στη δεκαετία του 1930, από ελάχιστες οικογένειες που ήλθαν από τη Σκήτη. Τα τελευταία χρόνια ο Αγιόκαμπος έχει εξελιχθεί σε πολυσύχναστο παραθεριστικό κέντρο και αλιευτικό καταφύγιο (μαρίνα Αγιοκάμπου).
## Αξιοθέατα
*Το κάστρο, πάνω από το λιμάνι, τα «σκαλοπάτια του Ξέρξη» και το τοξωτό γεφύρι που είναι φτιαγμένο στα χρόνια της Τουρκοκρατίας.
*Η μαρίνα του οικισμού με εκτεταμένο προβλήτα
*Η γέφυρα στο Πλατανόρεμα, στον δρόμο που συνδέει το χωριό με την Βελίκα
*Η μεγάλη αμμώδης παραλία του οικισμού (που μαζί με εκείνες της Βελίκας και της Κάτω Σωτηρίτσας, φθάνει τα 14 χλμ., η οποία αποτελεί την 2η μεγαλύτερη παραλία στην Ελλάδα μετά την Ζαχάρω στην Πελοπόννησο).

## Εκδηλώσεις
*Το πανηγύρι της Αγίας Άννας, στις 25 Ιουλίου
*Το τριήμερο πανηγύρι των Ταξιαρχών (6-8 Σεπτεμβρίου)

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*eetaa.gr
## Εξωτερικοί σύνδεσμοι
*https://www.facebook.com/agiokampos.larissa/
*Διαδικτυακός τόπος Αγιοκάμπου
*Παράλια Νομού Λάρισας

Κατηγορία:Χωριά της περιφερειακής ενότητας Λάρισας
Κατηγορία:Δήμος Αγιάς
Μαραί Φιλγιούν

Ο **Μαραί Φιλγιούν** (*Marais Viljoen*, 2 Δεκεμβρίου 1915 - 4 Ιανουαρίου 2007) ήταν Νοτιοαφρικανός πολιτικός.

## Προφίλ
Υπήρξε ο τελευταίος πρόεδρος της Νότιας Αφρικής χωρίς να είναι αρχηγός κράτους. Διατήρησε το αξίωμά του από τις 4 Ιουνίου 1979 μέχρι τις 3 Σεπτεμβρίου 1984. Τον διαδέχθηκε ο Πίτερ Βίλεμ Μπότα. Προτού εκλεγεί είχε διατελέσει και πάλι προσωρινός Πρόεδρος, από τις 21 Αυγούστου 1978 ως τις 10 Οκτωβρίου 1978. Το 1940 παντρεύτηκε την Ντοροτέα Μαρία Μπρινκ (1917 – 2005). Απεβίωσε στις αρχές του 2007 από ανακοπή της καρδιάς. Κηδεύτηκε με τιμές αρχηγού κράτους στις 13 Ιανουαρίου του 2007.

## Παραπομπές


## Εξωτερικοί σύνδεσμοι
* 

Κατηγορία:Πρόεδροι του Κράτους της Νότιας Αφρικής
Κατηγορία:Πολιτικοί της Νότιας Αφρικής
Ουμίτ Νταβαλά

Ο **Ουμίτ Νταβαλά** (*Ümit Aydın Davala*, 30 Ιουλίου 1973) είναι Τούρκος ποδοσφαιριστής. Έπαιζε αμυντικός.

## Καριέρα
Γεννήθηκε στις 30 Ιουλίου 1973 στο Μανχάιμ της Γερμανίας. Αγωνίστηκε την περίοδο 1994-2006 στις ομάδες 
* İstanbulspor,
* Diyarbakırspor,
* 20px Γαλατασαράι, 
* 20px Μίλαν, 
* 20px Ίντερ,

δανεικός στις 
* 20px Γαλατασαράι και
*Βέρντερ Βρέμης

Τερμάτισε την καριέρα του στη Βέρντερ Βρέμης.

## Εθνική Τουρκίας

Το 1996-2004 αγωνίστηκε με την εθνική της χώρας του, πετυχαίνοντας σε 41 συμμετοχές 4 γκολ. Με την εθνική Τουρκίας έπαιξε και διακρίθηκε στο Euro 2000 και στο Παγκόσμιο Κύπελλο Ποδοσφαίρου 2002 της FIFA, όπου εντυπωσίασε και με την εκκεντρική του κόμμωση μοϊκανού.

## Ποδόσφαιρο σάλας
Μετά την αποχώρησή του από το ποδόσφαιρο, ασχολήθηκε με το ποδόσφαιρο σάλας και έγινε αρχηγός της εθνικής Τουρκίας στο πρωτάθλημα ποδοσφαίρου σάλας της UEFA.

## Εξωγηπεδικά

Ο Νταβαλά είναι και τραγουδιστής. Κυκλοφόρησε το 2004 ένα rap album με τίτλο «UD 2004».

## Παραπομπές


## Εξωτερικοί σύνδεσμοι
* 

Κατηγορία:Τούρκοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Βέρντερ Βρέμης
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Εθνικής Τουρκίας
Κατηγορία:Ποδοσφαιριστές Γαλατασαράι
Κατηγορία:Τούρκοι προπονητές ποδοσφαίρου
Κατηγορία:Ποδοσφαιριστές Ιστανμπούλσπορ ΑΣ
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Τούρκοι ποδοσφαιριστές στο εξωτερικό
Πάεκ Ναμ Σουν

Ο **Πάεκ Ναμ Σουν** (*백남순*, 13 Μαρτίου 1929 - 3 Ιανουαρίου 2007) ήταν Βορειοκορεάτης πολιτικός, Υπουργός Εξωτερικών από το 1998 μέχρι το θάνατό του. Ήταν πρεσβευτής στην Πολωνία την περίοδο 1974-79. Πέθανε στις 2 Ιανουαρίου 2007 και ήταν ο μόνος Βορειοκορεάτης ΥΠΕΞ ο οποίος είχε συναντηθεί με Αμερικανό ομολόγό του.

## Παραπομπές


## Πηγές
*Yonhap News Agency. «Who's who, North Korea», σσ. 787-812 in 
* PAEK, Nam-sun International Who's Who. accessed 1η Σεπτεμβρίου 2006.
*North Korea's foreign minister dies, Al-Jazeera English, 3 Ιανουαρίου 2007

Σουν
Κατηγορία:Υπουργοί Εξωτερικών της Βόρειας Κορέας
Πιτ Κλάιναου

Ο **Πιτ Κλάιναου** (*Sneaky Pete Kleinow*, 20 Αυγούστου 1934 - 6 Ιανουαρίου 2007) ήταν Αμερικανός μουσικός της κάντρι και της ροκ, τραγουδοποιός και δημιουργός ειδικών εφέ στον κινηματογράφο. Επονομαζόταν "Sneaky Pete" Κλάιναου. Από το 1981 εργάστηκε για τη δημιουργία ειδικών εφέ σε τιανίες όπως The Empire Strikes Back, Gremlins, The Right Stuff, The Terminator και Terminator 2.

## Δισκογραφία
### Σόλο
*Sneaky Pete (1979) 
*The Legend and the Legacy (1994) 
*Meet Sneaky Pete (2001)

### Εμφανίσεις σε δίσκους των
*Jackson Browne 
*Dillard & Clark 
*The Byrds 
*Τζον Λένον 
*Φρανκ Ζάππα 
*Little Feat 
*Ρίτα Κούλιτζ
*The Steve Miller Band. 
*Στίβι Γουόντερ
*Φλίτγουντ Μακ 
*The Golden Palominos 
*Γιόκο Όνο
*Dion and the Belmonts 
*Μπίλι Τζόελ
*Τζόαν Μπαέζ
*the Bee Gees 
*Booker T. and the MG's 
*Τζιν Κλαρκ

## Παραπομπές


## Εξωτερικοί σύνδεσμοι
* 

Κατηγορία:Αμερικανοί μουσικοί
Γιελένα Μούχινα

Η **Γιελένα Μούχινα** (*Еле́на Вячесла́вовна Му́хина*, Μόσχα, 1 Ιουνίου 1960 — 22 Δεκεμβρίου 2006) ήταν Ρωσίδα γυμνάστρια.

Στο Παγκόσμιο Πρωτάθλημα Καλλιτεχνικής Γυμναστικής του 1978 κατέκτησε χρυσά μετάλλια στο σύνθετο ατομικό και στο ομαδικό, ενώ στα όργανα πήρε ένα χρυσό και δύο ασημένια. Στα ευρωπαϊκά πρωταθλήματα του 1977 και του 1979 πήρε συνολικά τέσσερα χρυσά, δύο ασημένια και ένα χάλκινο μετάλλιο. Η ΕΣΣΔ την τίμησε με το Βραβείο Λένιν, ενώ το 1983 η Διεθνής Ολυμπιακή Επιτροπή της απένειμε το ασημένιο μετάλλιο της Ολυμπιακής Τιμής.

Δύο εβδομάδες πριν από τους Ολυμπιακούς του 1980 τραυματίστηκε κατά τη διάρκεια προπόνησης στη σπονδυλική στήλη και έκτοτε έμεινε τετραπληγική. Πέθανε από επιπλοκές της τετραπληγίας στις 22 Δεκεμβρίου του 2006 και τάφηκε στο νεκροταφείο του Τροεκουρόφ στη Μόσχα.

## Παραπομπές


Κατηγορία:Σοβιετικοί αθλητές της γυμναστικής
Κατηγορία:Ρώσοι αθλητές της γυμναστικής
Πολιτεία Αιτωλών και Ακαρνάνων

Η ***Πολιτεία Αιτωλών και Ακαρνάνων*** είναι εβδομαδιαία εφημερίδα της Αιτωλοακαρνανίας, που εκδίδεται στο Αγρίνιο. Ιδιοκτήτης και εκδότης της είναι ο Αλέξιος Χαρ. Σιάμος. Διευθυντής ο Γιώργος Ροΐδης. Ξεκίνησε να εκδίδεται το 2002. Η εφημερίδα βραβεύτηκε ως «Περιφερειακή Εφημερίδα της Χρονιάς» το 2006 από το Υπουργείο Τύπου, εξ ημισείας με την εφημερίδα Ευρυτανικά Νέα.

## Παραπομπές


## Εξωτερικοί σύνδεσμοι
* Η επίσημη ιστοσελίδα της εφημερίδας

Κατηγορία:Εφημερίδες με τόπο έκδοσης το Αγρίνιο
Κατηγορία:Εφημερίδες στην ελληνική γλώσσα
Μεσόγειος (εφημερίδα)

Η ***Μεσόγειος*** ήταν καθημερινή πρωινή εφημερίδα της Κρήτης, που εκδιδόταν στο Ηράκλειο. Ιδρύθηκε στις 30 Οκτωβρίου 1950 από τον Αριστοτέλη Κ. Γραμματικάκη (1901-1983). Στους συνεργάτες της εφημερίδας συγκατατέθηκαν διαπρεπείς Έλληνες του πνεύματος, όπως οι Νίκος Καζαντζάκης, με την έγκριση του οποίου η εφημερίδα δημοσίευσε αποσπάσματα από τον *[[Ο Καπετάν Μιχάλης|Καπετάν Μιχάλη]]* και επιστολές του προς τον ιδρυτή της *Μεσογείου*, Ιωάννης Κακριδής, Παντελής Πρεβελάκης, Δημήτρης Πλάκας, Μενέλαος Παρλαμάς και Μαρίνα Λαμπράκη-Πλάκα. Ο Γιώργος Σεφέρης, επίσης, επέλεξε τη *Μεσόγειο* για την πρώτη δημοσίευση της «Ωδής στον Γ. Κατσίμπαλη».

Ανέστειλε την έκδοσή της τον Ιούνιο του 2011.

## Εξωτερικοί σύνδεσμοι
*Η επίσημη ιστοσελίδα της εφημερίδας

Κατηγορία:Πρώην εφημερίδες στην ελληνική γλώσσα
Αλκυονίδες νήσοι

Οι **Αλκυονίδες νήσοι**, καλούμενες και κατ΄ ευφημισμό "**καλά νησιά**" αποτελούν ένα νησιωτικό σύμπλεγμα στο ανατολικό τμήμα του Κορινθιακού κόλπου, του λεγόμενου κόλπου της Λιβαδόστρας απέναντι από το ακρωτήριο Ολμιών στο Νομό Κορινθίας. Το νησιωτικό αυτό σύμπλεγμα αποτελείται από μια συστάδα τεσσάρων νησιών: τη Ζωοδόχο Πηγή, το Δασκαλειό, το Γλαρονήσι και το Πρασονήσι. Πρόκειται για τέσσερις κορυφές υφαλονήσου που εδράζεται σε βάθος 190 μέτρων και που φέρεται να αναδύθηκε σε άγνωστη χρονική στιγμή εξαιτίας γεωλογικών διεργασιών. Εξ αυτού συμπεραίνεται ότι αυτές αποτελούν το επίκεντρο σεισμών που εκδηλώνονται στη περιοχή. 

Είναι σχετικά νησιά άνυδρα και υπάρχουν ελάχιστα κτίσματα σε αυτά, καθώς επίσης και ιχθυοκαλλιέργειες. Στο έδαφός τους έχουν εντοπιστεί ερείπια αρχαίων εγκαταστάσεων. 

Η περιοχή των «Καλών νήσων», όπως αναφέρθηκε παραπάνω, είναι ιδιαίτερα σεισμογενής και ήταν το επίκεντρο του σεισμού της 24 Φεβρουαρίου 1981, μεγέθους 6,7 Ρίχτερ, με πολλούς νεκρούς στην Αθήνα.

Το όνομά τους, προέρχεται από τις Αλκυονίδες, μυθικές κόρες του γίγαντα Αλκυονέα.

Σπουδαίες πληροφορίες για τον ασφαλή διάπλου, ή προσέγγιση στις νήσους αυτές παρέχουν ο Ελληνικός Πλοηγός τόμος 1ος καθώς και ο ναυτικός χάρτης ελληνικής έκδοσης **ΧΕΕ 232**, αμφότερα επίσημες εκδόσεις της ελληνικής Υδρογραφικής Υπηρεσίας

## Παραπομπές


Κατηγορία:Νησιωτικά συμπλέγματα Ελλάδας
Κατηγορία:Δήμος Λουτρακίου - Περαχώρας - Αγίων Θεοδώρων
Βιγκλάφια Λακωνίας

Τα **Βιγκλάφια** είναι οικισμός του τέως Δήμου Βοιών Λακωνίας. Βρίσκεται απέναντι από τη νήσο Ελαφόνησο στην Πελοποννησιακή γη, ακριβώς δίπλα στη λίμνη Στρογγύλη. Επίνειο της είναι η Σκάλα από όπου εκτελούνται καθημερινά δεκάδες δρομολόγια με ferry boat και λάντζες με προορισμό την Ελαφόνησο. Τα Βιγκλάφια πήραν το μοναδικό αυτό όνομα, καθώς δεν συναντάται πουθενά αλλού, διότι υπήρξε φυσικό παρατηρητήριο των ελαφιών (από όπου πηγάζει το όνομα Ελαφόνησος) που υπήρχαν στην περιοχή. Τα Βιγκλάφια περιτριγυρίζονται από τις υπέροχες παραλίες της Πούντας, του Χαμόκελου και στο Παυλοπέτρι. Χρυσόλευκη αμμουδιά με σμαραγδένια νερά είναι ένα τροπικό περιβάλλον γύρω από τα εύφορα αυτά κτήματα της Λακωνικής γης. 
Τα **Βιγκλάφια** παράγουν λάδι, ελιές, τα φημισμένα βατικιώτικα κρεμμύδια, φυστίκια, χειμωνιάτικα πεπόνια και έχουν πάρα πολλά περιβόλια.

Κατηγορία:Χωριά της περιφερειακής ενότητας Λακωνίας
Σεμπαστιάν Ρομέρο

Ο **Σεμπαστιάν Αριέλ Ρομέρο** (*Sebastián Ariel Romero*, γενν. 27 Απριλίου 1978) είναι Αργεντινός ποδοσφαιριστής,που αγωνίζεται στην Χιμνάσια Λα Πλάτα. Έχει ύψος 1,73 και αγωνίζεται στη θέση του επιθετικού μέσου.

## Βιογραφικό
Ο **Ρόμέρο** ή *Τσιρόλα*,όπως είναι το προσωνύμιό του, γεννήθηκε στη Μπερίσο του Μπουένος Άιρες στις 27 Απριλίου 1978.
Ξεκίνησε την καριέρα του απο την Χιμνάσια Λα Πλάτα και το 1999 μεταγράφηκε στην ισπανική Ρεάλ Μπέτις.
Ακολούθησε ένα πέρασμα απο την Τουλούζ και την Κόρντομπα για να επιστρέψει το 2002 στην Αργεντινή για λογαριασμό της Ρασίνγκ Κλούμπ.Οι εμφανίσεις του με την Ρασίνγκ προξένησαν το ενδιαφέρον του ΠΑΟ ο οποίος τον απέκτησε το καλοκαίρι του 2006.

Στην Ελλάδα έμεινε 2 σεζόν, χωρίς όμως να καταφέρει να δικαιώσει τις προσδοκίες των «πρασίνων», με αποτέλεσμα να επιστρέψει το 2008 στο αργεντίνικο πρωτάθλημα και στην πρώτη του ομάδα, τη Χιμνάσια Λα Πλάτα.

## Εθνική Αργεντινής
Το 1997 ως μέλος της Εθνικής Νέων της Αργεντινής,πανηγύρισε την κατάκτηση του Παγκοσμίου Πρωταθλήματος Νέων που διεξήχθη στη Μαλαισία ενώ το 2005 είχε μια συμμετοχή με την Εθνική Αργεντινής.

Κατηγορία:Αργεντινοί ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Μέσοι ποδοσφαιριστές
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Μπάνφιλντ
Κατηγορία:Ποδοσφαιριστές Ρεάλ Μπέτις
Κατηγορία:Ποδοσφαιριστές Ράσινγκ Κλουμπ
Κατηγορία:Ποδοσφαιριστές Τουλούζ ΦΚ
Κατηγορία:Ποδοσφαιριστές Κίλμες ΑΚ
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές ΦΚ Κόρδοβα
Κατηγορία:Ποδοσφαιριστές Χιμνάσια ι Εσγρίμα ντε Λα Πλάτα
Πατρίς (εφημερίδα Κρήτης)

Η ***Πατρίς*** είναι καθημερινή εφημερίδα της Κρήτης, που εκδίδεται στο Ηράκλειο. Ανήκει στην Εκδόσεις Α. Μυκωνιάτη Α.Ε. Ιδρύθηκε το 1946 από τον Αθηναγόρα Μυκωνιάτη. Μέχρι το θάνατό του, στις 11 Ιανουαρίου 2007, εκδότης και διευθυντής της ήταν ο Αλέξανδρος Αθ. Μυκωνιάτης. Από το 2007 και μετά εκδότης είναι ο Αθηναγόρας Αλ. Μυκωνιάτης.

Υπήρξε η εφημερίδα του Επίσημου Οργάνου του Κόμματος των Φιλελεύθερων.

## Παραπομπές


## Εξωτερικοί σύνδεσμοι
*

Κατηγορία:Εφημερίδες στην ελληνική γλώσσα
Εραστές του ονείρου (ταινία)

***Εραστές του ονείρου*** είναι ο τίτλος Ελληνικής δραματικής, αισθηματικής ταινίας του 1974 της Φίνος Φιλμ σε σενάριο και σκηνοθεσία Γιάννη Δαλιανίδη.

## Πλοκή
Ο Πειραιώτης Δημήτρης Καραθανάσης (Δημήτρης Παπαμιχαήλ) τα πρωινά δουλεύει στο Πέραμα σε ένα ναυπηγείο, ενώ τις νύχτες τραγουδά σε ταβέρνα, συντηρώντας ολόκληρη την οικογένειά του μετά το θάνατο τους πατέρα του. Κάποια στιγμή, παρασύρεται από τον μικρό του αδερφό και πάνε να ληστέψουν μια βίλα στην οποία κατοικεί η Ζωή (Ζωή Λάσκαρη).

Από τον ερασιτεχνικό τρόπο με τον οποίο μπαίνει και κινείται μέσα στο σπίτι, η Ζωή συνειδητοποιεί ότι ο Δημήτρης δεν είναι επαγγελματίας διαρρήκτης κι έτσι τον αφήνει να φύγει χωρίς να καλέσει την αστυνομία. Τον ξανασυναντά, όμως, συμπτωματικά, όταν επισκέπτεται τον μέλλοντα μνηστήρα της, Χρήστο Σωτηρίου (Νίκος Δαδινόπουλος), στο ναυπηγεία του οποίου τυχαίνει να είναι ιδιοκτήτης.

Σιγά σιγά, ξεκινάει ο έρωτας Ζωής-Δημήτρη, που πυροδοτεί τις έντονες αντιδράσεις του στενού του περιβάλλοντος, και κυρίως του Λευτέρη (Λευτέρης Βουρνάς), αδελφού της Ζωής, ο οποίος έχει οικονομικό συμφέρον από τον επικείμενο γάμο της με τον Χρήστο. Και ο Δημήτρης, όμως, πιέζεται εξίσου από τη δική του οικογένεια, που δεν μπορεί να ξεχάσει το γεγονός ότι πατέρας της Ζωής ευθύνεται για τον θάνατο του πατέρα του Δημήτρη.

Κάτω από αυτές τις έντονες πιέσεις, το ζευγάρι χωρίζει και ο Δημήτρης επικεντρώνεται στην καριέρα του, στην προσπάθειά του να ξεχάσει τον άτυχο έρωτά του. Όταν μετά από καιρό, ο Δημήτρης καταφέρει να καθιερωθεί ως πρώτο όνομα στον χώρο του τραγουδιού, οι παλιές διαφορές λησμονούνται και οι οικογένειες επιτρέπουν στο ζευγάρι να παντρευτεί.

## Διανομή ρόλων
*Ζωή Λάσκαρη - Ζωή Κυριαζή**'
*[[Δημήτρης Παπαμιχαήλ]] - Δημήτρης Καραθανάσης**'
*Τιτίκα Στασινοπούλου - Κατίνα
*Λευτέρης Βουρνάς - Λευτέρης**'
*[[Νίκος Δαδινόπουλος]] - Χρήστος Σωτηρίου**'
*Λυδία Λένωση - αρραβωνιαστικιά Λευτέρη
*Ίλυα Λιβυκού - Ζορζέτ Κυριαζή
*Καίτη Ιμπροχώρη - Ερμίνα
*Δήμητρα Νομικού - αδελφή Δημήτρη
*Τάσος Μασμανίδης - Γιώργος Καραθανάσης**

## Κυκλοφορία
Η ταινία κυκλοφόρησε στις κινηματογραφικές αίθουσες στις 30 Δεκεμβρίου 1974 κι έκοψε 70.456 εισιτήρια.Κυκλοφόρησε με τη μορφή DVD στις 16 Μαΐου 2006.

## Παραγωγή
 
Το ομότιτλο θεατρικό έργο του Γιάννη Δαλιανίδη πάνω στο οποίο βασίστηκε το σενάριο της ταινίας παιζόταν επί δυο συνεχείς χρονιές με πρωταγωνιστές τη Ζωή Λάσκαρη και τον Τόλη Βοσκόπουλο, οι οποίοι ήταν ζευγάρι.

## Παραπομπές


## Εξωτερικοί σύνδεσμοι
*''Εραστές του ονείρου'' στη Φίνος Φιλμ
*

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1974
Κατηγορία:Ταινίες παραγωγής Φίνος Φιλμ
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Γιάννη Δαλιανίδη
Κατηγορία:Ταινίες βασισμένες σε θεατρικά έργα
Κατηγορία:Ταινίες γυρισμένες στην Ελλάδα
Κατηγορία:Ταινίες με μουσική σύνθεση Μίμη Πλέσσα
Κατηγορία:Ελληνικές μουσικές ταινίες
Κατηγορία:Ελληνικές αισθηματικές κωμικές ταινίες
Μαριχουάνα stop!

Το ***Μαριχουάνα stop!*** (ή ***Μαριχουάνα στοπ***) είναι ελληνική κινηματογραφική μουσική κωμωδία του 1971, παραγωγής της Φίνος Φιλμ, σε σενάριο και σκηνοθεσία Γιάννη Δαλιανίδη. Πρωταγωνιστούν οι: Ζωή Λάσκαρη, Γιώργος Πάντζας, Χρόνης Εξαρχάκος, Μάρθα Καραγιάννη και Βαγγέλης Σειληνός.

## Πλοκή

Σ’ ένα παλιό αρχοντικό της Πλάκας ζει ο Ιπποκράτης (Χρόνης Εξαρχάκος), νοικιάζοντας το υπόγειο του σπιτιού στη Δέσποινα (Μάρθα Καραγιάννη), που είναι ερωτευμένη μαζί του. Ο ξάδελφος του, ο Αχιλλέας (Βαγγέλης Σειληνός), και η φίλη του, η Πωλίνα (Μαρία Ιωαννίδου), θέλουν να μετατρέψουν το σπίτι σε νυχτερινό κέντρο, ενώ ο Ιπποκράτης θέλει να το πουλήσουν. Μην ξέροντας τι να αποφασίσουν, περιμένουν την άλλη τους ξαδέλφη, την Καίτη (Ζωή Λάσκαρη), να επιστρέψει από το Λονδίνο όπου ζει, για να αποφασιστεί η τύχη του σπιτιού. Η Καίτη καταφθάνει μαζί με τον νεαρό Γιώργο (Γιώργος Πάντζας), τον οποίο γνώρισε στο αεροπλάνο. Την άλλη μέρα, πάει στο γραφείο του κι ανακαλύπτει το δεσμό του με τη Γαλλίδα Ζωρζέτ (Ελένη Ανουσάκη). Αποφασίζει να αδιαφορήσει για κείνον, μα ο Γιώργος την πολιορκεί και αποφασίζει να την κάνει να ζηλέψει. Συνεννοείται, λοιπόν, με τη Μελίτα (Μιράντα Ζαφειροπούλου), μια πλούσια κυρία που είναι ερωτευμένη με τον τραγουδιστή Τόλη Βοσκόπουλο, τον οποίο θέλει και εκείνη να κάνει να ζηλέψει. Εντωμεταξύ, το ίδιο κόλπο σοφίζεται ταυτόχρονα και η Δέσποινα, για να κάνει τον Ιπποκράτη να ζηλέψει.

## Παραγωγή
Η ταινία αποτελεί διασκευή του ομότιτλου θεατρικού μιούζικαλ, με το οποίο η Ζωή Λάσκαρη έκανε την πρώτη της εμφάνιση στο θέατρο Μπουρνέλλη. 
## Κυκλοφορία
Η ταινία προβλήθηκε για πρώτη φορά στις κινηματογραφικές αίθουσες την 1η Μαρτίου 1971.  Κόβοντας 312.260 εισιτήρια, κατατάχθηκε στην 12η θέση ανάμεσα σε 87 ταινίες της ίδιας σεζόν.  Κυκλοφόρησε και με τη μορφή DVD στις 11 Απριλίου 2006. 

## Διανομή ρόλων
*Ζωή Λάσκαρη - Καίτη Λαγοπούλου**'
*[[Γιώργος Πάντζας]]  - Γιώργος Κεχαγιάς**'
*Χρόνης Εξαρχάκος - Ιπποκράτης**'
*[[Μάρθα Καραγιάννη]] - Δέσποινα**'
*Βαγγέλης Σειληνός - Αχιλλέας "Άλεν"**'
*[[Μαρία Ιωαννίδου (ηθοποιός)|Μαρία Ιωαννίδου]] - Πωλίνα**'
*Ελένη Ανουσάκη - Ζωρζέτ
*Μιράντα Ζαφειροπούλου - Μελίτα Καμβύση
*Τόλης Βοσκόπουλος - Τόλης Βοσκόπουλος
*Δήμητρα Σερεμέτη - Ζωζώ
*Νικόλ Κοκκίνου - Μαρία
*Κώστας Καφάσης - Σπύρος
*Λίλα Δρούτσα - Σοφία
*Μίμης Θειόπουλος - Θανάσης, πατέρας Αχιλλέα
*Νίκη Φιλοπούλου - Πόπη
*Γιώργος Τσαούσης - σερβιτόρος

## Παραπομπές


## Εξωτερικοί σύνδεσμοι
*''Μαριχουάνα στοπ'' στη Φίνος Φιλμ
* 

Κατηγορία:Ταινίες του 1971
Κατηγορία:Ελληνόφωνες ταινίες
Κατηγορία:Ελληνικές μουσικές κωμικές ταινίες
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Γιάννη Δαλιανίδη
Κατηγορία:Ταινίες βασισμένες σε θεατρικά έργα
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Κατηγορία:Ελληνικές ταινίες της δεκαετίας 1970
Όλγα αγάπη μου

Το ***Όλγα αγάπη μου*** είναι ελληνική αισθηματική-δραματική ταινία του 1968 της Φίνος Φιλμ σε σενάριο και σκηνοθεσία Γιάννη Δαλιανίδη.

## Πλοκή

Η Όλγα Παναγιωτίδου (Ζωή Λάσκαρη), μια πλούσια κοπέλα, παντρεύεται έναν φτωχό πολιτικό μηχανικό, τον Πέτρο Βασιλειάδη (Φαίδων Γεωργίτσης) παρά τις αντιρρήσεις της μητέρας της, Έλενας (Τασσώ Καββαδία), που θέλει η κόρη της να παντρευτεί τον διευθυντή των επιχειρήσεών της, Αλέκο Αλεξάνδρου (Ανδρέας Μπάρκουλης). Ο Αλέκος βοηθά μάλιστα τον Πέτρο, χωρίς αυτός να το γνωρίζει, για να βρει δουλειά. Ο ασυμβίβαστος χαρακτήρας του Πέτρου τον φέρνει αντιμέτωπο με την εργασιακή πραγματικότητα και μένει άνεργος. Η Όλγα τσακώνεται με τη μητέρα της, ενώ ο Αλέκος βοηθά και πάλι τον Πέτρο να σταθεί στα πόδια του. Όμως, καινούργιες ατυχίες θα τον φέρουν σε απόγνωση. Τελικά, η γέννηση του παιδιού τους θα κάνει την Όλγα και τον Πέτρο να έρθουν πάλι κοντά και να ανακτήσουν οριστικά την οικογενειακή τους ευτυχία.

## Διανομή ρόλων
*Ζωή Λάσκαρη .... Όλγα Παναγιωτίδου-Βασιλειάδου**'
*[[Φαίδων Γεωργίτσης]] .... Πέτρος Βασιλειάδης**'
*Μέλπω Ζαρόκωστα .... Τζέλα
*Τασσώ Καββαδία .... Έλενα Παναγιωτίδου**
*Γιώργος Τσιτσόπουλος ....Αθανασιάδης
*Ανδρέας Μπάρκουλης .... Αλέκος Αλεξάνδρου
*Καίτη Παπανίκα .... Καίτη Αθανασιάδου
*Γρηγόρης Μασσαλάς .... άνδρας στο μπαρ

## Παραγωγή

Στη διάρκεια των γυρισμάτων, η Ζωή Λάσκαρη ήταν έγκυος στην κόρη της, Μάρθα Κουτουμάνου. 

Η ταινία κυκλοφόρησε για πρώτη φορά στις κινηματογραφικές αίθουσες στις 5 Φεβρουαρίου 1968. Κόβοντας 367.559 εισιτήρια, κατατάχθηκε στην 16η θέση ανάμεσα σε 99 ταινίες της ίδιας σεζόν.  Κυκλοφόρησε και με τη μορφή ντιβιντί στις 5 Σεπτεμβρίου 2006. 

## Παραπομπές


## Δείτε επίσης
* Κατάλογος χριστουγεννιάτικων ταινιών

## Εξωτερικοί σύνδεσμοι
*  
*''Όλγα αγάπη μου'' στη Φίνος Φιλμ

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1968
Κατηγορία:Ελληνόφωνες ταινίες
Κατηγορία:Ελληνικές αισθηματικές δραματικές ταινίες
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Γιάννη Δαλιανίδη
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Κατηγορία:Ελληνικές ασπρόμαυρες ταινίες
Κέβιν Λιτλ

Ο **Κέβιν Λιτλ** (* Lescott Kevin Lyttle Coombs*, 14 Σεπτεμβρίου 1976) είναι τραγουδιστής από τον Άγιο Βικέντιο. Γεννήθηκε στο Σεντ Τζον και έχει στο ενεργητικό του το πολύ δημοφιλές τραγούδι της σόκα μουσικής, με τίτλο "Turn me on". Ο Kevin Lyttle ηχογράφησε το "Turn Me On" στον Άγιο Βικέντιο και τις Γρεναδίνες και το τραγούδι στις αρχές του 2001 έγινε μεγάλη επιτυχία στην Καραϊβική. Έπειτα, έφτασε στο Ηνωμένο Βασίλειο (2003) και από την πρώτη εβδομάδα έφτασε στο νούμερο 2 των μουσικών καταλόγων με τις επιτυχίες. Έφτασε το #1 στη Φινλανδία και #3 στην Αυστραλία και έγινε επιτυχία σε άλλες 12 χώρες. Το 2004 κυκλοφόρησε στις ΗΠΑ και τον Ιούνιο του 2004 ήταν στο #48 στο Billboard Hot 100. Ο Kevin Lyttle υπέγραψε συμβόλαιο με την Atlantic Records το 2003. Το ομότιτλό του album κυκλοφόρησε στις ΗΠΑ τον Ιούλιο του 2004. Νωρίτερα, ο τραγουδιστής είχε εργαστεί σε τελωνείο, αλλά και ως DJ.

## Δισκογραφία
* 2004: *Kevin Lyttle* 
* 2008: *Fyah* - Universal - Japan

### Singles
* 2004: "Turn Me On"
* 2004: "Last Drop"
* 2004: "Drive Me Crazy "
* 2009: "Anywhere" Featuring Flo-Rida

## Εξωτερικοί σύνδεσμοι
* Kevin Lyttle All Music Guide page

Κατηγορία:Τραγουδιστές
Κατηγορία:Άγιος Βικέντιος και Γρεναδίνες
67

*Η τρέχουσα σελίδα αφορά το έτος 67 κατά το [[Γρηγοριανό ημερολόγιο]] *

## Γεγονότα

## Γεννήσεις

## Θάνατοι

*Απόστολος Πέτρος, ένας από τους Δώδεκα Αποστόλους του Ιησού Χριστού

Κατηγορία:Έτη
Λογγίνος Χέυδεν

Ο **Λόντεβικ βαν Χέιντεν** ή **Λογγίνος φον Χέυδεν** (ρωσικά: Логин Петрович Гейден, *Λόγκιν Πετρόβιτς Γκέιντεν,* ολλανδικά: *Lodewijk van Heiden,* 6 Σεπτεμβρίου 1772 ή 1773 – 17 Οκτωβρίου 1850), ήταν Ολλανδός ναύαρχος του ρωσικού στόλου. Στην Ελλάδα είναι κυρίως γνωστός ως ένας από τους τρεις διοικητές του ενωμένου στόλου των Μεγάλων Δυνάμεων στη Ναυμαχία του Ναυαρίνου.

## Βιογραφία
Ο *Λόντεβικ* *Σίγκισμουντ Βίνσεντ Γκούσταφ, Κόμης φαν Χάιντε-Ράινεσταϊν*, γεννήθηκε στο Ζαουντλάρεν της Ολλανδίας. Κατατάχθηκε στο ναυτικό σε ηλικία εννέα ετών και πήρε προαγωγή σε ηλικία 16 ετών. Το 1827 ήταν αρχηγός του ρωσικού στόλου, που αποτελούμενος από οκτώ πλοία (τέσσερις ναυαρχίδες και ισάριθμες φρεγάτες) κατέστρεψε μαζί με τους στόλους της Αγγλίας και της Γαλλίας τον Τουρκο-Αιγυπτιακό στόλο έξω από το Ναυαρίνο. Την ίδια χρονιά λέγεται ότι έφερε πρώτος τα μανταρίνια στην Ελλάδα. Ο Χέυδεν υπήρξε επίσης κυβερνήτης της Ρεβάλης. Το 1832 επέστρεψε για τελευταία φορά στην Ολλανδία. Πέθανε σε ηλικία 77 ή 78 ετών. 

Νυμφεύτηκε το 1805 την Άννα Μαρία Άκελαϊε (1778-1850), κόρη του Δανού αξιωματικού Γιόχαν Άκελαϊε, ο οποίος επίσης υπηρετούσε στο ρωσικό ναυτικό. Μαζί απέκτησαν έξι παιδιά, τον Λουδοβίκο τον νεότερο (ρωσικά: Λόγκιν Λογκίνοβιτς, 1806), τη Μαρία (1808), τον Αλέξανδρο (1810), την Ελισάβετ (1812), τη Λουίζα (1819) και τον Φρειδερίκο (ρωσικά: Φιόντορ, 1821). Ο Φρειδερίκος Χέυδεν έγινε μετέπειτα κυβερνήτης του δουκάτου της Φινλανδίας.

## Μεταθανάτιες τιμές
Το όνομά του φέρει μία οδός στην Καλαμάτα και στην Αθήνα, κοντά στην Πλατεία Βικτωρίας, η οποία μνημονεύει τη ναυμαχία, ενώ παράλληλες σε αυτήν οδοί φέρουν τα ονόματα των επικεφαλής των άλλων στόλων που συμμετείχαν στην ναυμαχία του Ναυαρίνου, Έντουαρντ Κόδριγκτον και Ανρί Δεριγνύ.

## Παραπομπές


Κατηγορία:Ρώσοι ναύαρχοι
Κατηγορία:Μεγαλόσταυρος του Τάγματος του Σωτήρος
68

*Η τρέχουσα σελίδα αφορά το έτος 68 κατά το [[Γρηγοριανό ημερολόγιο]] *

## Γεγονότα
*9 Ιουνίου - Ο Ρωμαίος αυτοκράτορας Νέρων αυτοκτονεί, γεγονός που σηματοδοτεί το τέλος της Ιούλιο-Κλαυδιανής δυναστείας.
*9 Ιουνίου - Ο Γάλβας ανακηρύσσεται αυτοκράτορας της Ρωμαϊκής αυτοκρατορίας.

## Γεννήσεις

## Θάνατοι

*9 Ιουνίου - Νέρων, Ρωμαίος αυτοκράτορας
*Ευαγγελιστής Μάρκος
*Επίσκοπος Βυζαντίου Ονήσιμος

Κατηγορία:Έτη
69

*Η τρέχουσα σελίδα αφορά το έτος 69 κατά το [[Γρηγοριανό ημερολόγιο]] *

## Γεγονότα
*1 Ιανουαρίου - Οι ρωμαϊκές λεγεώνες στην Άνω Γερμανία αρνούνται να ορκιστούν πίστη στον Γάλβα.
*2 Ιανουαρίου - Οι ρωμαϊκές λεγεώνες στην Άνω Γερμανία εξεγείρονται και ανακηρύσσουν αυτοκράτορα τον Βιτέλλιο.
*15 Ιανουαρίου - Ο Γάλβας και ο υιοθετημένος γιος του δολοφονούνται από την Πραιτωριανή Φρουρά στη Ρωμαϊκή Αγορά. Ο Μάρκος Σάλβιος Όθων καταλαμβάνει την εξουσία στη Ρώμη ανακηρύσσοντας τον εαυτό του αυτοκράτορα, αλλά θα κυβερνήσει μόνο για τρεις μήνες πριν αυτοκτονήσει.
*14 Απριλίου - Ο Βιτέλλιος νικά τις λεγεώνες του Μάρκου Σάλβιου Όθωνα.
*16 Απριλίου - Ο Μάρκος Σάλβιος Όθων αυτοκτονεί. Ο Βιτέλλιος γίνεται αυτοκράτορας.
*Οι παραδουνάβιες λεγεώνες της Μοισίας ανακηρύσσουν αυτοκράτορα τον Βεσπασιανό.
*1 Ιουλίου - Ο Τιβέριος Ιούλιος Αλέξανδρος διατάζει τις ρωμαϊκές λεγεώνες του στην Αλεξάνδρεια να ορκιστούν πίστη στον Βεσπασιανό ως αυτοκράτορα.
*20 Δεκεμβρίου - Ο Βεσπασιανός, πρώην στρατηγός του Νέρωνα, μπαίνει στη Ρώμη για να διεκδικήσει τον τίτλο του αυτοκράτορα.  
*21 Δεκεμβρίου - Η ρωμαϊκή σύγκλητος ανακηρύσσει αυτοκράτορα τον Βεσπασιανό, τον τελευταίο του Έτους των Τεσσάρων Αυτοκρατόρων.
*22 Δεκεμβρίου - Ο αυτοκράτορας Βιτέλλιος συλλαμβάνεται και δολοφονείται στη Ρώμη 

NICE

## Γεννήσεις

## Θάνατοι

*15 Ιανουαρίου - Γάλβας, Ρωμαίος αυτοκράτορας
*16 Απριλίου - Μάρκος Σάλβιος Όθων, Ρωμαίος αυτοκράτορας
*22 Δεκεμβρίου - Βιτέλλιος, Ρωμαίος αυτοκράτορας
*Σπόρος, Ρωμαίος απελεύθερος
*Τιγγελλίνος, Ρωμαίος αξιωματούχος

Κατηγορία:Έτη
70

*Η τρέχουσα σελίδα αφορά το έτος 70 κατά το [[Γρηγοριανό ημερολόγιο]] *

## Γεγονότα
*Ο αυτοκράτορας Βεσπασιανός και ο γιος του, Τίτος, γίνονται ύπατοι.
*Δημιουργείται πανικός στη Ρώμη καθώς λόγω δυσμενών καιρικών συνθηκών καθυστερούν οι αποστολές δημητριακών από την Αφρική και την Αίγυπτο επηρεάζοντας αρνητικά την παραγωγή άρτου.
* Ο Πλίνιος ο Πρεσβύτερος γίνεται έπαρχος της Ναρβωνίτιδας στη νότια Γαλατία. 
* Ο Τίτος εξαπολύει μεγάλης κλίμακας επίθεση στην Ιερουσαλήμ.
* 25 Μαΐου - Το Τρίτο Τείχος της Ιερουσαλήμ καταρρέει και οι Εβραίοι υποχωρούν στο Δεύτερο Τείχος όπου η άμυνα είναι ανοργάνωτη.
* 30 Μαΐου - Ο Τίτος και οι ρωμαϊκές λεγεώνες του παραβιάζουν το Δεύτερο Τείχος της Ιερουσαλήμ. Οι Εβραίοι υπερασπιστές υποχωρούν στο Πρώτο Τείχος.
* Ιούλιος - Ο Τίτος εξαπολύει επίθεση στο Φρούριο Αντωνία, βόρεια από το Όρος του Ναού. Οι Ρωμαίοι προβαίνουν σε οδομαχίες με τους Ζηλωτές.
* Οι Ρωμαίοι καταστρέφουν ολοσχερώς το Δεύτερο Ναό της Ιερουσαλήμ. 
*7 Σεπτεμβρίου - Ο ρωμαϊκός στρατός υπό τον Τίτο καταλαμβάνει και λεηλατεί την Ιερουσαλήμ.
* Ο Βεσπασιανός εντάσσει τη Σαμοθράκη στη Ρωμαϊκή Αυτοκρατορία.

## Γεννήσεις

## Θάνατοι

Κατηγορία:Έτη
Ομόνοια

μικρογραφία|Η πλατεία Ομονοίας τα Χριστούγεννα.
Η ονομασία **Ομόνοια** αναφέρεται κυρίως στην **[[Πλατεία Ομονοίας]]**, κεντρική ιστορική πλατεία της Αθήνας. Μπορεί επίσης να σχετίζεται με τα παρακάτω:

## Πρόσωπα
* Ομόνοια, θεότητα της αρχαιοελληνικής μυθολογίας.

## Τοπωνύμια
* Ομόνοια Αθήνας, συνοικία στο κέντρο της Αθήνας χτισμένη γύρω από την ομώνυμη πλατεία.
* Ομόνοια (Λεμεσός), συνοικία του Δήμου Λεμεσού, Κύπρος.
* Πλατεία Ομονοίας Πάτρας, πλατεία στην Πάτρα.
* Σταθμός Ομόνοια (Μετρό Αθήνας), έναν από τους πιο κεντρικούς και πολυσύχναστους σταθμούς του Μετρό.

* Ομόνοια Θεσσαλονίκης, συνοικία της Θεσσαλονίκης.

## Πολιτική
* Ομόνοια (οργάνωση), πολιτική οργάνωση των Ελλήνων στην Αλβανία.

## Αθλητισμός
* Αθλητικός Σύλλογος Ομόνοια Λευκωσίας, αθλητικό σωματείο της επαρχίας Λευκωσίας στην Κύπρο.
** Ομόνοια Λευκωσίας (ποδόσφαιρο ανδρών), ποδοσφαιρικό τμήμα ανδρών του σωματείου.
** Ομόνοια Λευκωσίας (ποδόσφαιρο γυναικών), ποδοσφαιρικό τμήμα γυναικών του σωματείου.
** Ομόνοια Λευκωσίας (πετοσφαίριση ανδρών), πετοσφαιρικό τμήμα ανδρών του σωματείου.
** Ομόνοια Λευκωσίας (πετοσφαίριση γυναικών), πετοσφαιρικό τμήμα γυναικών του σωματείου.
** Ομόνοια Λευκωσίας (καλαθοσφαίριση), καλαθοσφαιρικό τμήμα του σωματείου.
** Ομόνοια Λευκωσίας (ποδόσφαιρο σάλας), τμήμα ποδοσφαίρου σάλας του σωματείου.
* Ομόνοια Αραδίππου αθλητικό σωματείο της επαρχίας Λάρνακας στην Κύπρο.
* Ομόνοια Ψευδά αθλητικό σωματείο της επαρχίας Λάρνακας στην Κύπρο.
* ΑΟΛ – Ομόνοια Λακατάμιας, αθλητικό σωματείο της επαρχίας Λευκωσίας στην Κύπρο.
* Φ.Α.Ο. Ομόνοια Ναυπάκτου, αθλητικό σωματείο στην Αιτωλοακαρνανία.
* Ομόνοια Ορμήδειας, αθλητικό σωματείο της επαρχίας Λάρνακας στην Κύπρο.
* Ομόνοια Ορόκλινης, αθλητικό σωματείο της επαρχίας Λάρνακας στην Κύπρο.
* ΑΛΣ Ομόνοια 29ης Μαΐου, ποδοσφαιρικό σωματείο της επαρχίας Λευκωσίας στην Κύπρο.
Αξός Νάξου

Ο **Αξός** είναι μικρή κατάφυτη κοιλάδα στο χωριό Κωμιακή Νάξου, σε υψόμετρο 600 μ. Στην κοιλάδα αυτή βρέθηκε το 1908 ο μοναδικός θολωτός μυκηναϊκός τάφος που υπάρχει στη Νάξο. Από το όνομα της κοιλάδας και του ίδιου του τάφου «Αξός» πιθανώς προέρχεται το όνομα ολόκληρου του νησιού. Στο τοπικό ναξιακό ιδίωμα η Νάξος ονομάζεται και Αξία, ονομασία που πιθανώς να προέρχεται από το σύγχρονο όνομα του νησιού. Το τοπωνύμιο *Αξός* ταυτίζεται με το όνομα *Άξος*. Ο καταβιβασμός του τόνου στο Αξός είναι σύνηθες γλωσσικό φαινόμενο. Με την «κατ' αιτιατικήν συνεκφοράν» έχουμε την προσθήκη του ν.

Από την ελληνική μυθολογία παραδίδεται ότι το όνομα της Νάξου προήλθε από τον πρώτο οικιστή της, τον βασιλιά Νάξο, γιο του θεού Απόλλωνα και της κόρης του Μίνωα Ακάλλης. Στην Κρήτη ο Νάξος λεγόταν Όαξος και Αξός.

## Παραπομπές

## Εξωτερικοί σύνδεσμοι

* «Ο θολωτός μυκηναϊκός τάφος Κωμιακής» από koronida.blogspot.com άρθρο που συνοδεύεται από βίντεο. Δημοσιεύθηκε 01/10/2012. Αρχειοθετήθηκε 05/06/2018. Ανακτήθηκε 06/06/2018.

Κατηγορία:Γεωγραφία της Νάξου
Κατηγορία:Κοιλάδες της Ελλάδας
Δήμος Ανακτορίου

Ο **Δήμος Ανακτορίου** ήταν δήμος του νομού Αιτωλοακαρνανίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ακτίου-Βόνιτσας. Βρισκόταν στα βορειοδυτικά του νομού στην είσοδο ακριβώς του Αμβρακικού κόλπου. Έδρα του ήταν η Βόνιτσα.

## Δημογραφικά στοιχεία
Ο δήμος ήταν κυρίως πεδινός και έχει ένα συνολικό πληθυσμό 8.830 κατοίκων σύμφωνα με την απογραφή του 2001, οι μισοί περίπου από τους οποίους βρίσκονταν στην πόλη της Βόνιτσας. Προέκυψε από τη συνένωση της πόλης με τα χωριά Δρυμό, Θύρρειο, Μοναστηράκι και Παλιάμπελα.

## Ιστορία
Ο δήμος οφείλει το όνομα του στην αρχαία πόλη Ανακτόριο που βρισκόταν στη θέση περίπου της σημερινής Βόνιτσας και ήταν από τις σημαντικότερες της Ακαρνανίας. Το δημοτικό διαμέρισμα Θύρρειο υπήρξε επίσης σημαντική πόλη της Ακαρνανίας και κάποια στιγμή πιστεύεται ότι ήταν και η μεγαλύτερη της περιοχής. Στα όρια του δήμου βρίσκεται και το Άκτιο επίσης σημαντική ιστορικά περιοχή όπου βρίσκονταν και το κοινό *Ιερό των Ακαρνάνων*.

## Διαίρεση
Στον δήμο περιλαμβάνονταν τα παρακάτω δημοτικά διαμερίσματα και οικισμοί:
: ** [[Δημοτικό διαμέρισμα Βόνιτσας Αιτωλοακαρνανίας|Δ.δ. Βόνιτσας]] ** [4.081]
::* η Βόνιτσα [3.840]
::* το Άκτιο [200]
::* η Νέα Καμαρίνα [41]
: ** Δ.δ. Αγίου Νικολάου Βονίτσης και Ξηρομέρου ** -- ο Άγιος Νικόλαος [830]
: ** [[Δημοτικό διαμέρισμα Δρυμού Αιτωλοακαρνανίας|Δ.δ. Δρυμού]] ** [622]
::* ο Δρυμός [604]
::* η Πέτρα [18]
: ** [[Δημοτικό διαμέρισμα Θυρρείου Αιτωλοακαρνανίας|Δ.δ. Θυρρείου]] ** [859]
::* το Θύρρειο [840]
::* η Γούργουβλη [19]
: ** [[Δημοτικό διαμέρισμα Μοναστηρακίου Αιτωλοακαρνανίας|Δ.δ. Μοναστηρακίου]] ** [1.425]
::* το Μοναστηράκι [1.418]
::* η Κορπή [7]
: ** Δ.δ. Παλιαμπέλων ** -- τα Παλιάμπελα [1.013]

## Διατελέσαντες Δήμαρχοι Ανακτορίου (1999-2010)

## Εξωτερικοί σύνδεσμοι
*Πληροφορίες για τον δήμο από τη Νομαρχία
*Διαδικτυακή Πύλη Ενημέρωσης Αιτωλοακαρνανίας

## Παραπομπές


Ανακτορίου
Δήμος Αμφιλοχίας (πρόγραμμα Καποδίστριας)

Ο **Δήμος Αμφιλοχίας** βρίσκεται στο νομό Αιτωλοακαρνανίας και έδρα του είναι η παραθαλάσσια πόλη Αμφιλοχία. Συνορεύει με το Δήμο Φυτειών και το Δήμο Στράτου στα νότια, με το Δήμο Ινάχου στα ανατολικά, με το Δήμο Μενιδίου στα βόρεια και με το Δήμο Μεδεώνος στα δυτικά. 

Η υγειονομική κάλυψη των κατοίκων του Δήμου εξυπηρετείται από το Κέντρο Υγείας της Αμφιλοχίας. Επίσης, λειτουργούν 4 περιφερειακά ιατρεία στο Ανοιξιάτικο, στο Λουτρό, στα Σαρδίνια και στο Σπάρτο, τα οποία εξυπηρετούνται από αγροτικούς ιατρούς. Ακόμη, στην Αμφιλοχία έχει θεμελιωθεί το "Κέντρο Αποθεραπείας Φυσικής και Κοινωνικής Αποκατάστασης" ("ΚΑΦΚΑ"). Πρόκειται για ένα μεγάλο έργο, το οποίο δεν έχει τεθεί ακόμα σε πλήρη λειτουργία και πρόκειται να καλύψει τις ανάγκες αποθεραπείας και αποκατάστασης ασθενών με χρόνια νοσήματα, σε ολόκληρη τη Δυτική Ελλάδα. Η υγειονομική κάλυψη συμπληρώνεται και από το πρόγραμμα "Βοήθεια στο σπίτι", μέσω του οποίου εξειδικευμένο προσωπικό επισκέπτεται και παρέχει βοήθεια σε ειδικές κατηγορίες κατοίκων. 

Οι ανάγκες της βασικής και δευτεροβάθμιας εκπαίδευσης καλύπτονται από 5 Παιδικούς Σταθμούς, 10 Νηπιαγωγεία, 17 Δημοτικά Σχολεία, 3 Γυμνάσια, 1 Ενιαίο Λύκειο και 1 Τεχνικό Λύκειο.

Τέλος, οι συγκοινωνιακές ανάγκες του δήμου μας εξυπηρετούνται από το  ΚΤΕΛ Αμφιλοχίας και από ιδιωτικά ταξί.

## Εξωτερικοί σύνδεσμοι
*Διαδικτυακη Πυλη Ενημερωσης Αιτωλοακαρνανιας

Αμφιλοχίας
Τεχνική

[thumb|right|120px|Μέρος της τεχνικής της [οξυγονοκόλλησης]]
Οι **τεχνικές** είναι πρακτικές δεξιότητες που οδηγούν στην αποτελεσματική επίτευξη στόχων μέσω διαδικασιών που δεν είναι άμεσα προφανείς. Επίσης, μια τεχνική μπορεί να χαρακτηριστεί *πρακτική [[τέχνη]]*.

Για παράδειγμα, υπάρχουν τεχνικές για το παίξιμο μουσικών οργάνων, τεχνικές για το ράψιμο, η τεχνική της οξυγονοκόλλησης, κτλ.

Το αποτέλεσμα, η μελέτη ή η συλλογή τεχνικών μπορεί να αναφέρονται στην τεχνολογία.

Σπανιότερα ο όρος αναφέρεται στην επιστήμη μηχανικού.

## Σημείωση
Μπορεί να υπάρχουν διαφοροποιήσεις σε γλώσσες που χρησιμοποιούν την (ελληνική) λέξη. π.χ. Ο αγγλικός όρος «craft» μπορεί να μεταφράζεται τέχνη αλλά αναφέρεται στις πρακτικές τέχνες. Ο αγγλικός όρος «technique» αναφέρεται πιο συγκεκριμένα (και «προσγειωμένα») σε πρακτικές δεξιότητες.

## Δείτε επίσης
* Τεχνολογία
* Τέχνη


Κατηγορία:Δεξιότητες
Ίλιγγος (ταινία)

Ο ***Ίλιγγος*** είναι ελληνικό δράμα του 1963 της Φίνος Φιλμ σε σενάριο και σκηνοθεσία Γιάννη Δαλιανίδη. 

## Πλοκή

Η Έλλη Καπράλου (Ζωή Λάσκαρη) είναι ένα νεαρό κορίτσι που μένει μαζί με τη χήρα μητέρα της, Καίτη (Βούλα Ζουμπουλάκη). και τον εραστή της, Νίκο (Αλέκος Αλεξανδράκης). Όταν εκείνος την πλησιάζει ερωτικά, η Καίτη προσποιείται ότι δεν καταλαβαίνει τι συμβαίνει, γιατί φοβάται μη χάσει τον Νίκο.

Η Έλλη, στο μεταξύ, γνωρίζει έναν νέο που έχει σχέση με μια γυναίκα του υποκόσμου. Αυτή, μόλις μάθει τις σχέσεις του αγαπημένου της με την Έλλη, πηγαίνει στο σπίτι της κοπέλας και κάνει φασαρία. Από εκεί τη διώχνει όμως ο Νίκος. Μετά το περιστατικό, η Έλλη φεύγει από το σπίτι και πηγαίνει να μείνει με τον Γιώργο (Λευτέρης Βουρνάς) αρχίζοντας μια ζωή χαμηλής ηθικής. Κάποια στιγμή, όμως, αναγκαστικά επιστρέφει και τότε ο Νίκος της ρίχνεται. Εκείνη, προσπαθώντας να τον αποκρούσει με ένα μαχαίρι, τον σκοτώνει.

## Διανομή ρόλων

## Παραγωγή
Το σενάριο της ταινίας είναι βασισμένο σε ένα συμβάν του 1958. Τότε, η 14χρονη κόρη της σταρ του Χόλιγουντ Λάνα Τάρνερ, σκότωσε τον εραστή της μητέρας της στη διάρκεια ενός καβγά στο σπίτι της ηθοποιού στο Μπέβερλι Χιλς. 
## Υποδοχή
Η πρώτη προβολή της ταινίας πραγματοποιήθηκε στις 18 Νοεμβρίου 1963.  

## Παραπομπές


## Εξωτερικοί σύνδεσμοι
* 
* ''Ίλιγγος'' στην Ταινιοθήκη της Ελλάδος
* 

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1963
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ελληνικές ταινίες δράσης
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Γιάννη Δαλιανίδη
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Κατηγορία:Ελληνικές ασπρόμαυρες ταινίες
Εγωισμός (ταινία)

Ο ***Εγωισμός*** είναι ελληνική δραματική ταινία του 1964, της Φίνος Φιλμ σε σενάριο και σκηνοθεσία του Γιάννη Δαλιανίδη. Πρωταγωνιστούν οι Ζωή Λάσκαρη, Σπύρος Φωκάς και Βαγγέλης Βουλγαρίδης.

## Πλοκή
Η ζωηρή, σκληρή και αδίστακτη Μαρία (Ζωή Λάσκαρη) σχετίζεται ερωτικά με τον αρραβωνιαστικό της αδερφής της, Κώστα (Σπύρος Φωκάς), ο οποίος τη στηρίζει και οικονομικά, μια που εκείνη διαρκώς δημιουργεί χρέη. Καθώς τα χρέη της Μαρίας μεγαλώνουν, ο Κώστας αποφασίζει να καταχραστεί το ταμείο της τράπεζας στην οποία εργάζεται.

Παρά τις θυσίες του, η Μαρία εγκαταλείπει τον Κώστα, μόλις γνωρίσει την αληθινή αγάπη στο πρόσωπο του νεαρού Γιώργου (Βαγγέλης Βουλγαρίδης), που δουλεύει σε συνεργείο αυτοκινήτων. Μόλις, ομως, ο Γιώργος πληροφορείται λεπτομέρειες για τη ζωή της Μαρίας, την εγκαταλείπει με τη σειρά του με αποτέλεσμα εκείνη να καταρρεύσει ψυχολογικά. Η Αλίκη, η αδελφή της Μαρίας, είναι ο άνθρωπος που τη στηρίζει τελικά σε αυτή τη δύσκολη φάση της ζωής της, παρά τα όσα έχουν συμβεί μεταξύ τους.

## Διανομή ρόλων
*Ζωή Λάσκαρη - Μαρία**'
*[[Σπύρος Φωκάς]] - Κώστας**'
*Βαγγέλης Βουλγαρίδης - Γιώργος**'
*[[Τζένη Ρουσσέα]] - Αλίκη**'
*Ελένη Ζαφειρίου - Μαρία
*Άγγελος Μαυρόπουλος - Αλέκος
*Άγγελος Αντωνόπουλος - αδερφός Γιώργου
* Ρίτα Μουσούρη - θεία
*Αλέκος Τζανετάκος - Δημήτρης
* Λάκης Κομνηνός - Θάνος
* Αφροδίτη Γρηγοριάδου - ξαδέλφη Μαρίας
* Υβόνη Βλαδίμηρου - χαρτορίχτρα
* Γιώργος Ξύδης - συγγενής στην κηδεία
* Έφη Καραϊσκάκη
* Τάκης Πανόπουλος

## Κυκλοφορία
Η πρώτη προβολή της ταινίας έγινες στις 30 Δεκεμβρίου 1964.  Κόβοντας 344.675 εισιτήρια, κατατάχθηκε στην 9η θέση ανάμεσα σε 93 ταινίες της ίδιας σεζόν.
## Παραγωγή
Αρχικά τον ρόλο της Αλίκης ήταν να τον παίξει η Έλενα Ναθαναήλ, η οποία αντικαταστάθηκε μετά τα πρώτα γυρίσματα από την Τζένη Ρουσσέα. 

Η αφίσα της ταινίας που απεικόνιζε το πρωταγωνιστικό ζευγάρι σε τολμηρή για την εποχή πόζα λογοκρίθηκε, δίνοντας μεγάλη δημοσιότητα στην ταινία. 

## Παραπομπές


## Εξωτερικοί σύνδεσμοι
*
**[http://finosfilm.com/movies/view/76 Εγωισμός]* στη Φίνος Φιλμ

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1964
Κατηγορία:Ελληνικές δραματικές ταινίες
Κατηγορία:Ταινίες παραγωγής Φίνος Φιλμ
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Γιάννη Δαλιανίδη
Κατηγορία:Ελληνόφωνες ταινίες
Κατηγορία:Ταινίες με μουσική σύνθεση Μίμη Πλέσσα
Κατηγορία:Ελληνικές αισθηματικές δραματικές ταινίες
Κατηγορία:Ταινίες γυρισμένες στην Ελλάδα
Κατηγορία:Ελληνικές ασπρόμαυρες ταινίες